Stangeland (Karmøy)

Stangeland, eller Stangaland, tidligere kjent som Kopervik herred, er en bydel i Kopervik i Karmøy i Rogaland fylke, og utgjør en av de største delene av byen. Området var tidligere en selvstendig kommune.

Ved innføringen av formannskapslovene i 1837 var Stangeland en del av Avaldsnes formannskapsdistrikt. Den 1. januar 1909 ble området skilt ut som egen kommune under navnet Kopervik herred, med 927 innbyggere. I 1916 ble navnet endret til Stangaland for å unngå forveksling med Kopervik bykommune.

I forkant av kommunesammenslåingene i 1960-årene ble det vurdert en sammenslåing av Stangeland og Kopervik bykommune, men dette ble ikke gjennomført da staten igangsatte en bredere kommunereform. Den 1. januar 1965 ble Stangeland slått sammen med kommunene Avaldsnes, Kopervik, Skudenes, Skudeneshavn, Torvastad og Åkra til den nye Karmøy kommune. Ved sammenslåingen hadde Stangeland  innbyggere.

I ettertid har Kopervik vokst betydelig, og Stangeland er blitt en integrert del av byen. I bydelen finnes blant annet Stangaland skole, Stangeland ungdomsskole, Stangeland gravplass og Åsebøen stadion.

 Referanser 

Kategori:Kopervik
Kategori:Bosetninger i Karmøy
Kategori:Tidligere kommuner i Rogaland
Kategori:Norske kommuner etablert i 1909
Kategori:Kommuner opphørt i 1965